GiliGold/VAD_KnessetCorpus huggingface dataset:
יעקב מרגי: נשאלה ונקראה פה קריאה, למה שהשר לא יקרא או יביא להחלטת ממשלה להחזיר לתחום אחריותו את כל סוגיית אבטחת מוסדות החינוך?
<אריה מור: אני אומר, כי אל"ף, משרד החינוך אחראי על החינוך.
<קריאה: אפשר לדעת מה השם, בבקשה?
<אריה מור: שמי אריה מור, אני סמנכ"ל הביטחון, חירום ובטיחות במשרד החינוך.
<אריה מור: משרד החינוך אחראי על חינוך ולמעשה, באותה החלטת ממשלה ב- 95', כשזה עבר ממשרד החינוך, מתוך הבנה שהמדינה צריכה לתת אבטחה בכל שטחי המדינה, כולל - - -
יעקב מרגי: משרד החינוך זה גם מדינה.
<אריה מור: כן, אני אומר, משטרת ישראל, גורמי הביטחון, צריכים לתת את האבטחה בצורה מסודרת, ולכן כל התקציב כולל הניידות, כולל כל מה שהיה אז, עבר ממשרד החינוך, כולל אלפי תקנים שהיו, של פקחים שהיו בשטח וכו' וכו'.
<אריה מור: אבל מערך האבטחה הוא לא רק מאבטחים, מערך האבטחה הוא 500 קב"טים במוסדות החינוך, אבל המילה קב"ט מתעתעת, כי הם אחראים על הביטחון, על הבטיחות ועל ההיערכות לחירום, כלומר, זה שהקב"טים עבדו בשריפה, זה לא רק בגלל שהם חלק מהעירייה גם, אז הם עובדים גם בשעות האחרות מעבר להכנת מוסדות החינוך ומצבי החירום של העירייה, כי הם עוזרים עכשיו ת"פ העירייה לטפל בכול.
<אריה מור: אגב, בירושלים יש לנו כמעט - - -
יעקב מרגי: אבל בתוך מחלקת הביטחון בעיריות גדולות יש מי שאחראי על אבטחת מוסדות חינוך.
יעקב מרגי: יש את הקב"ט ויש את הזרועות - - -
<אריה מור: עדיין כל ה- 28 בירושלים, הולכים ת"פ העירייה במצב החירום ומטפלים בכל הנושא של החירום.
<אריה מור: בנוסף לזה יש רכז ביטחון בית ספרי בכל בית ספר, שהוא 6%.
<אריה מור: אנחנו מכשירים אותו 60 שעות יחד עם הקב"טים שלנו.
<אריה מור: נכון שצריך לטפל בשכר שלהם, אבל השכר שלהם נקבע על ידי האוצר.
<אריה מור: אגב, מי שמממן את השכר של מנהלי הביטחון, הבטיחות והחירום זה משרד החינוך שמועבר לרשויות המקומיות על פי תקנים ואנחנו נותנים יותר תקנים.
<אריה מור: דבר נוסף, במערך האבטחה זה הנושא של הגדרות, לחצני מצוקה, מוקדים ועוד אמצעי אבטחה נוספים, שאמורים, אגב, לחליפה לגני ילדים.
<אריה מור: בלי זה אי אפשר לפתוח גן ילדים.
<אריה מור: אז אל"ף, מתקצבים את זה בפרוגרמות של משרד החינוך, ודבר שני, אנחנו מתקצבים כמעט 20 מליון שקלים שבאמת מגיעים לרשויות המקומיות והרשויות עוד עושות בעצמן, הקב"טים מהנהנים כי הם יודעים כמה הם מקבלים מאגף הביטחון, אגב, רק מהתקנות שלנו.
<אריה מור: עכשיו, לגופו של עניין, אבטחת מוסדות חינוך.
<אריה מור: אני חושב שעבודת האבטחת מוסדות חינוך, ואני במשרד החינוך 20 שנה, מאז שעזבתי תפקיד אחר בביטחון, 20 שנה, ואנחנו חוזרים על אותו דיון.
<אריה מור: גם בוועדות מוס"ח עליונה, אגב, יש כזה דבר ועדת מוס"ח עליונה ברשות משטרת ישראל, היה לפני חודש וחצי והבעיות האלה עלו שם.
<אריה מור: אמורים לתת את המענה ופתרונות ואני חושב שהמענה והפתרון המוצעים כיום, וזה יושב על השולחן, הוא מענה מצוין, ולדעתי אנחנו היינו שותפים לשלטון המקומי, ליוחאי ולנציגי האוצר בגיבוש העמדה הזאת - - -
<אריה מור: העמדה.
<אריה מור: אל"ף, הם אומרים, מצד אחד המודל - - -
יעקב מרגי: המודל המדלג של גני הילדים?
<אריה מור: לא, זה לא רק גני הילדים.
<אריה מור: אל"ף, המודל אומר שיטת תקצוב אחרת.
<אריה מור: שתיים, המודל אומר להוסיף לכל הרפורמות האלה שחסרות, את אותן שעתיים, להוסיף את התקציב הנדרש.
<אריה מור: שלוש, המודל אומר לתת על כל כמעט 10-15 גני ילדים ניידת, לתקצב ניידת כזאת, והניידת הזאת תחליף את הניידות למעשה שהיו פעם, שהיום יש רשויות שעושות את זה, יש רשויות שלא עושות את זה.
<אריה מור: במודל הכנסנו את כל מוסדות החינוך, בנוסף את ציל"ה והיל"ה ומיל"ת, את הכל.
<אריה מור: כלומר גם את אותם 500 בתי ספר לא מאובטחים, כי על פי התקנים כרגע, זה היה גם בתקופת משרד החינוך לפני 20 שנה, בתי ספר מתחת ל- 100 תלמידים לא מאובטחים.
<אריה מור: יש 500 בתי ספר כאלה.
<אריה מור: צריך גם להם לתת איזשהו מענה.
<אריה מור: אז הם חלק מהמודל של הניידות המדלגות ואני חושב שמי שצריך להתכנס בעניין הזה, לקבל את ההחלטות, זה לא יפתור את השכר המלא, כי במודל לא העלו את שכר השעה.
<אריה מור: המקצוע המועדף כבר עבר את כל השרים, כולם הגיבו, נשאר שייתן מענה שר הרווחה ושר האוצר - - -
יעקב מרגי: אלכס, אתה מבין למה לא משפרים את התנאים שלך?
יעקב מרגי: כי אתם לא ממושמעים.
<אריה מור: שר העבודה ושר הרווחה ושר האוצר, צריכים לקבל את אותה החלטה של המקצוע המועדף.
<אריה מור: אגב, לפני 15 שנה הייתה שנה אחת בכל ההיסטוריה של אבטחת מוסדות חינוך שזה היה מקצוע מועדף.
<אריה מור: שנה אחת בלבד.
<אריה מור: אז כדאי לנסות את זה פעם נוספת, אולי נצליח לגייס מאבטחים.
<אריה מור: זה אחת.
<אריה מור: עכשיו, אני רוצה להגיד עוד משהו של ה"אולי".
<אריה מור: באוקטובר שנה שעברה, שר האוצר אמר לרשויות המקומיות, "קחו שיפוי.
<אריה מור: קחו תקציב, תשימו כמה שאתם רוצים", אתה זוכר?
<אריה מור: היה.
<אריה מור: אתה יודע כמה שמו?
<אריה מור: מעטים.
<קריאה: כי אי אפשר לגייס.
<אריה מור: לכן אני טוען שגיוס כוח האדם, כמה שלא ייתנו, אם לא יעלו את השכר, שמי שמגדיר אותו זה האוצר, מ - 26 שקלים ומעלה - - -
יעקב מרגי: אריה, בוא.
יעקב מרגי: אתה יודע מה הבעיה שלכם איתי?
יעקב מרגי: גם רזומה בשלטון המקומי, גם שר וגם חבר כנסת לא מעט זמן, אז בואו תקשיבו טוב טוב.
יעקב מרגי: כשיושב אצלי פה בשולחן נציג משרד ממשלתי, ואומר לי, "אתה יודע מה הבעיה?" אני מתעצבן, אני מפסיק להקשיב לו.
יעקב מרגי: כי מי אמור לייצר את הפתרון?
יעקב מרגי: אני?
יעקב מרגי: הקב"טים?
יעקב מרגי: משרדי הממשלה, שזה חינוך, ות"ת, הרי תקשיבו טוב טוב, נציג הסתדרות המורים נמצא פה?
יעקב מרגי: אל תענו לי, הוא לא פה.
יעקב מרגי: נציג ארגון המורים נמצא פה?
יעקב מרגי: כי לא מדברים על ההשתלמויות באילת וים המלח, אז עם כל הכבוד, אם מישהו חושב סביב משרדי הממשלה שזה לא מענה מיטבי היום, אני צריך להרים דגל בראשון לספטמבר, כמו שיודעים להרים דגל בראשון לספטמבר על סוגיות שוליות ומאיימים פה על השבתת מוסדות החינוך עם פתיחת שנת הלימודים.
יעקב מרגי: מדברים על דבר בסיסי, אבטחת ושלומם של ילדי ישראל בבתי הספר.
<אריה מור: מה - - -
יעקב מרגי: אריה, אני לא צועק עליך, בוא תקשיב.
יעקב מרגי: הצלחת לגעת לי בלחצן מצוקה.
יעקב מרגי: כשנציג משרד ממשלתי אומר לי,"אתה יודע מה הבעיה"?
יעקב מרגי: , אין מה הבעיה.
יעקב מרגי: אתם אמורים לתת.
יעקב מרגי: לא תצעקו, לא תדרשו פתרון, ואני אומר לכם שאני בדיון הזה, אלך, אשב לכם, סליחה על הביטוי, על הזנב.
יעקב מרגי: מרכז שלטון מקומי, משרד החינוך, המשרד לבטחון פנים, אתם תצטרכו בעוד 30 יום לבוא ולתת לי מענה מה נעשה.
יעקב מרגי: אתם תתפסו את האוצר באזניים, תביאו את המודל המדלג.
יעקב מרגי: אם אנחנו נשב פה וכל אחד יגיד, היה ככה והיה טוב והיה טוב, לא נפתור את הבעיה.
יעקב מרגי: אני רוצה לשמוע ממך, אריה, שאתה מפה אומר, "רבותיי, אני מסכים איתכם".
יעקב מרגי: אם אתה בא ואומר ביושר, "רבותיי, מסכים איתכם, המענה לא מיטבי, יש מצוקה, יש קושי, צריך לעשות הכל", תאמין לי, אני הייתי בפאזה אחרת מדבר.
<אריה מור: אנחנו ישבנו עם האוצר, יחד עם השלטון המקומי, כרגע זה חונה אצל מקבלי ההחלטות שנושאים באחריות.
יעקב מרגי: ואנחנו נשלב ידיים.
<אריה מור: לא, אנחנו - - -
יעקב מרגי: לא, אתה נושא באחריות.
יעקב מרגי: אתה זוכר את אסון הכרמל?
יעקב מרגי: גם שר הפנים ביקש תקציב, זה עזר לו?
יעקב מרגי: האחריות נופלת לפתחכם.
יעקב מרגי: אני לא אהבתי שאבי אמר, אבל זה יכול להיות מציאות אחת, היא יכולה לקרות כל יום, כל שעה יכולה לקרות, ואז מה?
יעקב מרגי: נתעורר ונגיד שבגלל 20 מיליון ש"ח, 30 מיליון ש"ח או מישהו שהעדיף רייטינג כזה או אחר על פני אבטחת מוסדות חינוך?
<חיים נוגלבלט: רציתי רק, ברשותך, היושב ראש, משפט קצר.
יעקב מרגי: מי זה אני רציתי?
<חיים נוגלבלט: יושב ראש איגוד הקב"טים.
יעקב מרגי: הכבאים?
<חיים נוגלבלט: הקב"טים, הכבאים לוחמים עכשיו.
<חיים נוגלבלט: חיים נוגלבלט.
<חיים נוגלבלט: ברשותך, היושב ראש, אם אפשר להפנות אל משטרת ישראל בקשה באמצעות הוועדה.
<חיים נוגלבלט: ישנם מקומות שחסרים בהם שומרים, אי אפשר להשיג שומרים.
<חיים נוגלבלט: 20, 30 בתי ספר - - -
יעקב מרגי: מאבטחים, מאבטחים.
<חיים נוגלבלט: - - 50 בתי ספר.
יעקב מרגי: שומרים יש באתרי בנייה.
<חיים נוגלבלט: מאבטחים.
<חיים נוגלבלט: ביקשנו ממשטרת ישראל, "תנו לנו להעמיד במקומות האלה בודק בטחוני", זאת אומרת, יש לו את כל מה שצריך להיות, רק נשק חסר לו, גז פלפל או אמצעי אחר.
<חיים נוגלבלט: בשום פנים ואופן.
<חיים נוגלבלט: זאת אומרת, משטרת ישראל מעדיפה שלא יהיה כלום מאשר יהיה בודק בטחוני.
<חיים נוגלבלט: זה אחד.
<חיים נוגלבלט: שתיים, בבני ברק, אני גם קב"ט של עיריית בני ברק, עד לפני כשנה, במשך חמש שנים, אישרו לנו לקחת בני ישיבות, שהם רוצים - - -
יעקב מרגי: מה זה ייתן לך - - -
<חיים נוגלבלט: דקה, אני רק אגיד - - -
יעקב מרגי: רגע, אני שואל אותך תוך כדי.
יעקב מרגי: מה זה ייתן לך אם הוא יאשר לך בודק בטחוני ותשלם לו את אותו שכר מינימום?
יעקב מרגי: תוכל לגייס?
<חיים נוגלבלט: אני אסביר גם למה.
<חיים נוגלבלט: אני אתן דוגמא מבני ברק.
<חיים נוגלבלט: ישנם הרבה אברכי כולל, שרוצים להביא פרנסה הביתה, 7 השעות האלה מתאימות להם, הם רוצים לשבת בבית ספר של תלמוד תורה.
<חיים נוגלבלט: הוא אומר, "כמה שתיתן לי, אני אברך אותך", והיו לנו כאלה 15 שנתנו לנו מענה והתקדמנו הלאה.
יעקב מרגי: כמה חסרים בבני ברק מאבטחים?
<חיים נוגלבלט: קרוב ל- 25, כרגע.
יעקב מרגי: מספרי, לא אחוזי.
<חיים נוגלבלט: לא, מספרי.
<חיים נוגלבלט: מתוך 130.
יעקב מרגי: אתם לא יודעים לדבר באחוזים בעירייה?
יעקב מרגי: כי תגיד 25, אני אגיד לך, כמה מוסדות חינוך?
יעקב מרגי: כמה שערים יש בבתי ספר?
יעקב מרגי: ככה, תדברו לעניין, ישר.
<חיים נוגלבלט: אוקי.
<חיים נוגלבלט: אנחנו קב"טים, אנחנו לא גזברים.
<קריאה: מתוך 130, אמרת 25.
<חיים נוגלבלט: כן.
<חיים נוגלבלט: מה שהייתי מבקש מהיושב ראש, שמשטרת ישראל בקטע הזה תיתן תשובה, למה לא נותנים לנו להעמיד את אותו זוג עיניים - - -
יעקב מרגי: שאלה, אוקיי, תודה.
<חיים נוגלבלט: - - שיעמוד בפתח בית הספר, גם אם הוא לא יהיה שומר חמוש - - -
יעקב מרגי: אני לא אתן לך, אתה יודע למה אני לא אשים את זה בסיכום?
יעקב מרגי: הוא יענה לבקשה, זה יצליח, הם יבטלו לך את כל המאבטחים, ישימו רק בודקים בטחוניים.
<חיים נוגלבלט: זה היה במשך חמש שנים וזה לא הפריע.
יעקב מרגי: בני ברק זה לא תכלית הכל.
יעקב מרגי: אני אומר לך, זה מה שיקרה.
יעקב מרגי: זה יעלה יותר זול, תפתור להם את הבעיה, לא יהיו מאבטחים, יהיו רק בודקים בטחוניים שיחזיקו פלפלים, לא גז פלפל בכיס.
<חיים נוגלבלט: היושב ראש, מחר בבוקר 50 בתי ספר - - -
יעקב מרגי: בקשתך נשמעה, ספציפית, בני ברק.
יעקב מרגי: תבחנו את הבקשה ספציפית למקומות כאלה אם זה עונה.
יעקב מרגי: הוועדה מודה לחברי הכנסת המציעים, חבר הכנסת אורי מקלב וחבר הכנסת יעקב פרי.
יעקב מרגי: הוועדה שמעה על מצוקת גיוס המאבטחים במוסדות החינוך, הוועדה שמעה על מצוקת גיוס קב"טים לתפקידים אלו.
יעקב מרגי: הוועדה שמעה על מצוקתם ותנאי העסקתם של המאבטחים בכלל ובמוסדות החינוך בפרט.
יעקב מרגי: אין ספק שמשרד האוצר, יחד עם המשרד לבטחון פנים ומשרד החינוך, צריכים לעשות הכל כדי לשפר את תנאי שכרם והעסקתם של המאבטחים, על מנת לייצר מאגר של מועמדים לעבודות האבטחה.
יעקב מרגי: הוועדה קוראת למשרד האוצר לסיים תהליך ולאשר את עבודת המאבטחים במוסדות החינוך כעבודה מועדפת.
יעקב מרגי: הוועדה קוראת לאוצר, יחד עם משרד החינוך והמשרד לבטחון פנים לסיים את הטיפול ולתקצב את המודל המדלג לאבטחת גני ילדים במוסדות החינוך.
יעקב מרגי: הוועדה תקיים דיון, כאן, תוך 60 יום, דיון מעקב נוסף, לראות האם נעשה משהו עם משרדי הממשלה.
יעקב מרגי: הוועדה רואה במשרדי הממשלה, גם משרד החינוך, גם משרד הפנים וגם המשרד לבטחון פנים, אחראים ליצור ולפעול את המענה הראוי והמיטבי כדי שמצוקה זו תתבטל, איך אומרים?
יעקב מרגי: כבר לא תהיה על סדר היום של דיוני הוועדה.
יעקב מרגי: תודה רבה, הוועדה תמשיך לעקוב אחרי הסוגיה הזו.
יעקב מרגי: היום ה-26 ביולי 2017, ג' באב, תשע"ז.
יעקב מרגי: הנושא: תקנות צער בעלי חיים (הגנה על בעלי חיים) (החזקה שלא לצרכים חקלאיים) (תיקון), התשע"ז- 2017.
יעקב מרגי: משרד החקלאות, אתם בטוחים שאתם רוצים להעביר את התקנות?
<אודליה אסולין דגני: התקנות חשובות.
<אודליה אסולין דגני: בתוקף סמכותי לפי סעיף 19 לחוק צער בעלי חיים (הגנה על בעלי חיים), התשנ"ד-1994 (להלן – החוק), בהסכמת שר הפנים לעניין תקנה 16ב.
<אודליה אסולין דגני: באישור ועדת החינוך, התרבות והספורט של הכנסת, אני מתקין תקנות אלה: תיקון תקנה 1 1.
<אודליה אסולין דגני: בתקנה 1 לתקנות צער בעלי חיים (הגנה על בעלי חיים)(החזקה שלא לצרכים חקלאיים), תשס"ט-2009 (להלן- התקנות העיקריות)- (1) בהגדרת "אחראי על מיתקן" אחרי "פעילות מיתקן", יבוא "ולעניין פרק ד', אחראי על מתקן שהוא מאורת רשות –– הרשות המקומית שקבעה את מאורת הרשות כמתקן מטעמה";
יעקב מרגי: לסעיף 1 יש הערות?
יעקב מרגי: – אין הערות.
<דגנית בן דב: אני הממונה לפי חוק "צער בעלי חיים".
<דגנית בן דב: (2) אחרי הגדרת "העבדה" יבוא: "חיסון מרובע לחתול" - חיסון הכולל לפחות את גורמי המחלה הבאים: נגיף חתלתלת (Panleukopenia); נגיף רינוטרכאיטיס (Feline rhinotracheitis); נגיף קליצי (Calici virus); חיידק כלמידיה (Chlamydia); "חיסון משושה לכלב" – חיסון הכולל לפחות את גורמי המחלה הבאים: נגיף פרוו (Parvo virus); נגיף כלבלבת (Distemper); דלקת כבד נגיפית ודלקת בדרכי הנשימה (Canine adenovirus); חיידק עכברת (Leptospira) (שני זנים); נגיף פארא-אינפלואנזה (Parainfluenza)"; (3) אחרי הגדרת "רופא וטרינר עירוני" יבוא: "שבב" – גוף זיהוי אלקטרוני זעיר שנתקיימו בו דרישות כמפורט בתוספת השלישית.
<דגנית בן דב: תיקון כותרת פרק ד 2.
<דגנית בן דב: בפרק ד' לתקנות העיקריות, בכותרת, אחרי "וחתולים" יבוא "ומסירתם לאימוץ".
<דגנית בן דב: תיקון תקנה 16 3.
<דגנית בן דב: אחרי תקנה 16(11) לתקנות העיקריות יבוא: "(12) (א) ארגון למען בעלי חיים או אחראי על מאורת רשות, יחסן בתרכיב חיסון משושה כל כלב חסר בעלים ובתרכיב חיסון מרובע כל חתול חסר בעלים, לפי העניין, לאחר קליטתו אצלם, וזאת תוך זמן סביר, וכן יטפל בהם כנגד תולעי מעיים (להלן – תילוע); תאריכי מתן החיסון והתילוע יתועדו במסגרת פרטי בעל החיים ויימסרו לכל מי שיקבל לחזקתו את בעל החיים; (ב) על אף האמור בתקנת משנה (א), מותרת דחיית מתן החיסון או התילוע, אם רופא וטרינר קבע ונימק, בכתב, כי עקב גילו או מצבו של הכלב או החתול יש לדחות את מועד מתן החיסון או התילוע; (ג) לעניין פרק זה, כלב או חתול יחשב לחסר בעלים בכל אחד מן המקרים האלו: (1) בעליו הודיעו לרופא וטרינר עירוני כי הם מוותרים עליו על גבי טופס 5 שבתוספת הראשונה; (2) כלב – אם אינו מסומן בשבב לפי החוק להסדרת הפיקוח על כלבים; חתול- אם הוא אינו מסומן בשבב או בקולר; (3) אם הוא מסומן בשבב: (א) השבב רשום במרכז הרישום הארצי ובעליו לא ביקשו לקבלו חזרה לידיהם בחלוף 10 ימים מיום שנמסרה להם הודעה על מקום הימצאו; הודעה כאמור תימסר אישית או תישלח בדואר רשום לפי כתובת הבעלים הרשומה במרכז הרישום הארצי; הודעה שנמסרה אישית, יראו אותה כאילו נתקבלה במועד המסירה; נשלחה הודעה בדואר רשום, יראו אותה כאילו נתקבלה בתוך שבוע ימים מיום משלוחה; (ב) השבב או פרטי הבעלים אינם רשומים במרכז הרישום הארצי ובעליו לא ביקשו לקבלו חזרה לידיהם בחלוף 10 ימים מיום שנקלט בארגון למען בעלי חיים או במיתקן שהוא מאורת רשות.
<דגנית בן דב: "
שרן השכל: שתי שאלות שמתייחסות לסעיף 12(א).
שרן השכל: למה כאשר אנחנו כותבים שצריכים לקבל את כל החיסונים, ואת כל התילוע, אנחנו לא מוסיפים גם במידה ואין להם שבב, לשים להם גם שבב אלקטרוני.
<דגנית בן דב: מופיע בהמשך.
שרן השכל: דבר שני.
שרן השכל: אדם שבעצם ולקח כלב, חתול, לא רוצה אותו יותר.
שרן השכל: בא אחרי חודשיים, אמר, לא מתאים לי, אני רוצה לוותר.
יעקב מרגי: זה לא דיון, זה תקנות.
שרן השכל: אני שואלת האם זה נמצא, לא נמצא, כי כרגע זה לא נמצא.
שרן השכל: בסעיף 3, התקשרו, הם שלחו לו הודעה, הוא אומר, אני לא רוצה את הכלב.
שרן השכל: גם על הווטרינר העירוני או על עמותות נופלת בעצם האחריות לבוא ולתת לו את התילוע, את החיסונים, למצוא לו בית.
שרן השכל: למה שלא נכניס איזשהו סכום כסף מסוים, או סכום קנס על מי שבעצם רוצה להיפטר מהכלב, או משהו בסגנון הזה, כאשר השבב נרשם על שם הבעלים?
<דגנית בן דב: אין כרגע התייחסות לנושא הזה.
<מירב ישראלי: זה לא ייחשב כנטישה לפי החוק דבר כזה?
<דגנית בן דב: הבאה למתקן מסודר - - -
<מירב ישראלי: לא, אם הוא הביא אותו.
<דגנית בן דב: אם הוא הביא אותו, זה לא נטישה.
<דגנית בן דב: אם הוא נטש, אפשר להפעיל את הסעיף על נטישה.
<דגנית בן דב: הבעיה היא כאשר בדרך כלל מנסים, אז הוא לא נטש, הלך לאיבוד, או מסר למישהו.
<דגנית בן דב: אנחנו רוצים לקדם לעניין כלבים ששם יש רישום מסודר על בעלות, תיקון, תקנות להסדרת הפיקוח על כלבים, באיזה שלב נגיע לשם.
<דגנית בן דב: שם כן קבענו מנגנון כזה לגבי כלבים.
<דגנית בן דב: תיקון לתקנות הסדרת הפיקוח על כלבים, יש תיקון כזה – נתקדם, באיזשהו שלב נצליח להביא אותו.
שרן השכל: שמי שנוטש בעצם כלב צריך לשלם קנס מסוים.
<אבי צרפתי: אני יושב ראש ארגון הרופאים ברשויות המקומיות.
<אבי צרפתי: לגבי נושא של נטישה כביכול של כלבים בכלביות, לפחות לפי פסקי דין שהיו עד עכשיו, אם הכלב הוא בתוך הכלבייה והבעלים לא רוצה אותו או מתכחש אליו, זה לא נטישה.
<אבי צרפתי: מאידך, אם הוא רוצה לוותר, לשאלת חברת הכנסת, על הכלב, בדרך כלל, ברוב העיריות למרות שזה מוסדר, גובים לפחות 10 ימים שהם החזקה מינימלית שמאפשרת את הטיפול במשך עשרה ימים על פי האגרה שנקבעה.
יעקב מרגי: זה נע בסביבות 1000 שקלים.
<אבי צרפתי: לא, 35.5 שקלים ליום.
<אבי צרפתי: בסוף, ברגע שבן-אדם הולך ומוותר על כלב, הם לוקחים ממנו קרוב ל-1,000 שקלים, אולי לא בכלביות.
<אודליה אסולין דגני: חשוב לציין שכם כאן
<אודליה אסולין דגני: נקבעו אגרות עבור אותם פעולות שהרשות המקומית מבצעת על מנת - - - יימסרו לאימוץ, זה מעין סל אימוץ כמו שקיים גם היום - - -
שרן השכל: אבל זה על הבעלים החדש.
שרן השכל: בעצם האחריות צריכה להיות על הבעלים הישן.
שרן השכל: לקחת כלב, שתהיה לך האחריות בעצם לבוא.
שרן השכל: אם אתה לא רוצה, רוצה לנטוש אותו או משהו, אז בוא ותשלם על הטיפול מעכשיו.
איציק שמולי: אני רוצה לשאול על האחראי על המתקן.
איציק שמולי: הרי יש כלביות שלצורך העניין מספר רשויות רואות באותו מתקן, מיתקן עירוני שנותן להם שירותים.
איציק שמולי: השאלה אם יש עכשיו איזשהו כשל במתקן, על מי נופלת האחריות?
איציק שמולי: איך מחלקים את האחריות לכלביה שנותנת שירותים לכמה רשויות מקומיות?
<דגנית בן דב: לפי נוהל כלביות רשות, יש אחראי אחד שאמור להיות הרשות המקומית שבתחומה נמצא המתקן, אלא אם או הרשויות השונות הסכימו ביניהם על וטרינר, או רשות אחרת שלוקחת אחריות על הפיקוח.
<נטע יגר: אני מהמחלקה המשפטית של "תנו לחיות לחיות", אנחנו נבקש להתייחס לסעיף 12(א).
<נטע יגר: אנחנו סבורים שצריך לאמץ סטנדרט חיסונים כפי שקיים במדינות מערביות מתקדמות, למשל, בעל חיים שנכנס לכלבייה צריך לקבל את החיסונים שלו עם כניסתו לכלבייה, ולא תוך זמן סביר כלשהו כפי שקיים כיום בתקנות.
<נטע יגר: זה חשוב מאוד למיגור מחלות, למגפות, ולשלומם ובריאותם של בעלי החיים.
<נטע יגר: זה קיים בעולם, וראוי שיהיה גם בישראל.
<דגנית בן דב: זמן סביר נקבע מכיוון שלא תמיד יש וטרינר זמין שיכול לחסן.
<דגנית בן דב: בכל זאת, צריך להסתכל, הלוואי והיה בכל כלביה וטרינר ייעודי עובד הרשות המקומית שמפקח על כל מה שקורה לה, מכיוון שאנחנו מודעים למציאות, ראינו לנכון לכתוב תוך פרק זמן סביר, כמובן, נוציא הנחיות יותר מפורטות, ונעדכן את נוהל הכלביות.
<נטע יגר: סליחה.
<נטע יגר: על-פי נוהל הכלביות של משרד החקלאות, וטרינר אמור להיות כל יום בכלביה, אז אולי כדאי לתחום את זה תוך 24 שעות שיינתן החיסון, כי זה מאוד מהותי.
<דגנית בן דב: הכלב נכנס בשישי בצהריים - - -
איציק שמולי: 48 שעות, מה הבעיה?
<דגנית בן דב: אנחנו חשבנו שזמן סביר עדיף מלכתוב תוך 48 שעות, אם לא צריך 48 שעות, אני לא רואה בעיה לכתוב.
יעקב מרגי: אלה תקנות שבאות לתקן.
יעקב מרגי: דיון פתוח על צער בעלי חיים נאפשר לשים את כל המאוויים שלנו בדיון אחד.
יעקב מרגי: כרגע זה רק תקנות.
<אבי צרפתי: זמן סביר נועד כדי לאפשר לווטרינר או בכלל למתקן איזושהי גמישות.
יעקב מרגי: 48 שעות זה לא בגדר הסביר?
<אבי צרפתי: אם הכלב פצוע, או שיש איזושהי בעיה.
<דגנית בן דב: יש לך - - -
<אבי צרפתי: זמן סביר זה בהתאם להחלטה של הרופא, היא נתונה בהתאם לסיטואציה שבה הכלב נמצא.
<אבי צרפתי: אני חושב שלשים אותו בתוך סד של 48 שעות - - -
איציק שמולי: תקבע אתה.
איציק שמולי: כמה זמן זה זמן סביר, תגיד לנו, אתה איש המקצוע.
<אבי צרפתי: זמן סביר נע בין 10 דקות מהרגע שהוא נכנס - - - עד ליותר מ-48 שעות.
איציק שמולי: כמה?
<אבי צרפתי: לפחות 72.
יעקב מרגי: 72 שעות.
יעקב מרגי: אי אפשר שזה יישאר פתוח, כי מחר, מחרתיים, כל אחד יעשה סבירות לעצמו.
<דגנית בן דב: הוספת תקנה 16א עד 16ג 4.
<דגנית בן דב: בתקנות העיקריות, אחרי תקנה 16 יבוא: "חובת סימון בשבב וחובת עיקור או סירוס כלבים וחתולים המיועדים לאימוץ 16א.
<דגנית בן דב: (א) ארגון למען בעלי חיים או אחראי על מאורת רשות לא ימסור לאימוץ כלב או חתול שלא סומן בשבב ולא בוצע בו ניתוח עיקור או סירוס קבוע ובלתי הפיך בידי רופא וטרינר (להלן- ניתוח).
<דגנית בן דב: (ב) על אף האמור בתקנת משנה (א), מותרת מסירתו לאימוץ של כלב או חתול שלא בוצע בו ניתוח אם מתקיימת בו אחת מהנסיבות שלהלן, ובלבד שמי שקיבל אותו לחזקתו התחייב, בכתב, על גבי טופס 6 בתוספת הראשונה (להלן- טופס התחייבות), לבצע בו ניתוח בהקדם האפשרי ולא יאוחר מ-60 ימים לאחר שחלפה הנסיבה שהייתה המניעה לביצועו: (1) רופא וטרינר קבע, בכתב, כי בשל מצבו הבריאותי, יש לדחות את מועד הניתוח; (2) מדובר בנקבה שמניקה גורים; (3) מדובר בגור שגילו אינו עולה על ארבעה חודשים.
<דגנית בן דב: (ג) מי שקיבל לחזקתו כלב או חתול פי תקנת משנה (ב) חייב לנקוט את האמצעים הבאים למניעת הזדווגותו של הכלב או החתול: (1) יחזיקו במתחם בו לא נמצא כלב או חתול ממין (זוויג) אחר, לפי העניין, שאינו מעוקר או מסורס; (2) לעניין כלב – לא יאפשר את יציאתו מתחומי חצריו, אלא אם כן הכלב מוחזק קשור ברצועה בידי אדם המסוגל לשלוט בו; לעניין חתול – לא יאפשר יציאתו מתחומי ביתו אלא בכלוב המיועד לכך.
<מירב ישראלי: כאן אני הפניתי שאלה, יש פה הפללה של הנושא הזה.
<מירב ישראלי: זו עבירה פלילית לעבור על זה.
<מירב ישראלי: לי זה היה נראה קצת מרחיק לכת, ביקשתי ממשרד המשפטים לנמק את זה.
<הגר סלקטר: אני ממשרד המשפטים.
<הגר סלקטר: לא ליוויתי את התהליך של התקנות מתחילתו, אז התייעצתי עם הגורמים הרלבנטיים במשרד שליוו את התהליך.
<הגר סלקטר: במקור, משרד החקלאות ביקש תחילה להפליל מניעת הזדווגות באופן כללי.
<הגר סלקטר: אחרי דין ודברים ארוכים בין המשרד לבין משרד החקלאות, הסעיף עוצב כך שפורטו התנאים שקיימים עכשיו.
<הגר סלקטר: אכן, מבחינת משרד המשפטים, יותר הגיוני שהעבירה הזאת תהיה עבירת קנס, ואנחנו לא עומדים בהפללה של הסעיף.
<הגר סלקטר: מבחינתנו גם מקובל שההפללה תרד, אבל צריך להגיד שמדיניות האכיפה של משרד החקלאות לאורך הרבה זמן, ובאופן עקבי היא הפיכת העבירות האלה לעבירות מין - - -
יעקב מרגי: מתי הפלילו לאחרונה מישהו יודע לומר לי בנסיבות האלה?
<הגר סלקטר: מתי הגישו כתב אישום אתה מתכוון?
<דגנית בן דב: בנסיבות האלה לא היו עבירה עד עכשיו.
יעקב מרגי: ואת חושבת שתעמדו בזה?
יעקב מרגי: בוא נאמר שאנחנו מחליטים כן להפליל.
<דגנית בן דב: אני חושבת שמי שמאמץ בעל חיים אסופי, לא שומר עליו כמו שצריך ומייצר עוד גורים שהתגלגלו לאותו מעגל של ריבוי יתר ושל בעלי חיים שאי אפשר למצוא להם בית, אני חושב שראוי להטיל עליו.
יעקב מרגי: האלטרנטיבה של אותו נער או אותו ילד שמרחם על בעלי חיים ואין לו את האמצעים להשאיר אותו נטוש ומתעללים בו.
<דגנית בן דב: אנחנו מדברים על אותם מקרים חריגים שבהם מישהו אימץ מכלביה בעל חיים שלא ניתן היה לעקר אותו מלכתחילה, והוא מגדל אותו על תנאי, רק במקרים האלה, לא על מי שאימץ מהרחוב, אין חובת עיקור בכלל, יש המלצה אבל אין חובה.
יעקב מרגי: הכרעה לגבי הפללה.
<אבנר פורת: ביחס ל-16א(א) המשמעות של הסעיף הזה שלא היה דבר כזה עד היום במדינה, שבעצם התקנות האלה קובעות שמדינת ישראל הולכת לכפות על ארגונים ועל רשויות מקומיות לעבור על איסורי הלכה, בלי להשאיר להם שום חופש בחירה.
<אבנר פורת: כלומר, לעשות את הפעולה הזאת של סירוס ועיקור שאסורות על פי ההלכה היהודית, בלי להיכנס לאמצעים האחרים שקיימים היום שדיברנו עליהם הרבה פעמים בדיונים פה, והמשמעות היא פשוטה, פשוט כפייה לעבור על הלכה יהודית, על רשויות, כולל רשויות חרדיות, דתיות, שהם הצטרכו לעבור הלכה לפי 16א(א).
איציק שמולי: אני לא רוצה להתנצח אתך בענייני הלכה, אבל גם איסור של התאכזרות והתעללות בבעלי חיים הוא קיים בהלכה, והוא קורה במציאות הנוכחית.
איציק שמולי: אני חושב שאנחנו צריכים להכריע בין שני ערכים שמתנגשים.
יעקב מרגי: בזמנו השר יצא בהצהרה, מה שנקרא סירוס כימי, מה, עוד לא המציאו את זה?
<דגנית בן דב: המציאו, בבדיקה, היעילות לא מספיק טובה, צריך לחדש את זה אחת לכמה שנים.
<אבנר פורת: צריך להשקיע בפיתוח של זה.
<דגנית בן דב: לא, קודם כל היעילות לא טובה.
<דגנית בן דב: (ד) ארגון למען בעלי חיים או אחראי על מאורת רשות, ימסור למאמץ של כלב או חתול אישור על ביצוע ניתוח כאמור בתקנת משנה (א) או עיקור כאמור בתקנה 16ג(א), וכן ישמור טופסי התחייבויות שניתנו לו לפי תקנת משנה (ב) למשך 3 שנים מיום חתימתם.
<דגנית בן דב: אגרות 16ב.
<דגנית בן דב: (א) רשות מקומית תגבה אגרות מאדם שמאמץ כלב או חתול ממאורת רשות, או מהטוען לבעלות עליו, בעד ניתוח שבוצע בהם לפי תקנה 16א(א) או עיקור כאמור בתקנה 16ג(א), כמפורט להלן: (1) 300 שקלים חדשים בעד ניתוח חתול; (2) 400 שקלים חדשים בעד ניתוח כלב.
<דגנית בן דב: אני רק אעיר פה שבהתחלה היה דיון אם לעשות סכום שונה לזכר או נקבה, והחלטתנו לעשות סכום ממוצע בין השאר כדי להקל על נושא של מסירה לאימוץ שאנשים לא ישקלו תמחור שונה אם הם מאמצים כלבים זכרים או נקבות, זה פחות או יותר מחיר עלות.
איציק שמולי: זה המחירים בשוק?
איציק שמולי: ממש גנבו אותי...
<דגנית בן דב: זה מחיר עלות.
<דגנית בן דב: וטרינר פרטי מכסה את מחיר הלימודים שלו.
איציק שמולי: פי חמישה לקחו ממני.
שרן השכל: השאלה האם זה משהו שהכלביות העירוניות יכולות לעמוד בו, מבחינת גם עיקור, גם חיסונים.
<דגנית בן דב: הכתיבה של התקנות האלה נעשתה בשיתוף פעולה עם נציג של הרופאים הווטרינרים ברשויות המקומיות, ד"ר אבי צרפתי, ועם נציג של העמותות.
<דגנית בן דב: גם הסכומים נקבעו תוך כדי חשיבה.
<דגנית בן דב: לגבי יכולת הטכנית, אנחנו מודעים לזה שבחלק מהרשויות יש בעיה, אבל פתוחה בפניהם אפשרות ליצור הסכם עם מרפאות פרטיות, ולעשות את זה במסגרות כאלה.
<אבי צרפתי: רק כדי להשקיט את מצפונו של חבר הכנסת שמולי - - -
איציק שמולי: אני מסתכל על סעיף החיסונים, וגם שם גנבו אותי.
<אבי צרפתי: באמת מדובר כמו שד"ר בן דב אמרה, בעלויות בלבד.
<אבי צרפתי: בדרך כלל, במרפאות הפרטיות נוספים בדיקות פרי-הרדמה, של בדיקות דם מסוימות, תרופות מסוימות.
שרן השכל: למה שלא בסעיף הזה כבר גם במקום להתחיל לרשום תקנות חדשות, פשוט גם לרשום שמי שבעצם נטש או מוסר את הכלב הצטרך לשלם 200 שקלים קנס בעצם על כך שהוא נוטש את בעל החיים שלו.
יעקב מרגי: אני אומר לך, זה יידחה למושב הבא.
<דגנית בן דב: (ב) אדם שמאמץ כלב שלא היה מסומן בשבב ממאורת רשות, או הטוען לבעלות עליו, ישלם לרשות המקומית בעד הסימון בשבב אגרה כמפורט בתקנות להסדרת הפיקוח על כלבים, התשס"ה – 2005 ; (ג) אדם שמאמץ חתול שלא היה מסומן בשבב ממאורת רשות, או הטוען לבעלות עליו, ישלם לרשות המקומית אגרה בסך 72 שקלים חדשים בעד סימון בשבב שבוצע בו לפי תקנה 16א(א).
<דגנית בן דב: כדי להרגיע את הדואגים, מדובר באותו סכום.
<דגנית בן דב: שיבוב של כלב הוא מכוח חקיקה אחרת, ולכן בסעיף ב' יש הפנייה לשם.
<דגנית בן דב: (ד) רשות מקומית תגבה אגרות מאדם שמאמץ כלב או חתול ממאורת רשות, או מהטוען לבעלות עליו, בעד ביצוע חיסון משושה, חיסון מרובע או תילוע לפי תקנה 16 (12)(א), כמפורט להלן : (1) 35 שקלים חדשים בעד כל חיסון משושה לכלב; (2) 35 שקלים חדשים בעד כל חיסון מרובע לחתול; (3) 15 שקלים חדשים בעד תילוע.